Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 146. §. (1) bekezdése alapján a 2013. január 1. előtt kötött önkormányzati társulási megállapodásokat a képviselő-testületeknek legkésőbb 2013. június 30-ig felül kell vizsgálni és a Mötv. rendelkezéseinek megfelelően módosítani.

A Mötv. helyi önkormányzatok társulásaira vonatkozó főbb szabályai:

* a társulásban részt vevő önkormányzatok mindegyikének minősített többséggel hozott határozata szükséges a társulási megállapodás jóváhagyásához, módosításához vagy a társulás megszüntetéséhez.
* a törvény alapján a társuláshoz való csatlakozás vagy kiválás időpontja a naptári év első, illetve utolsó napja, kivétel, ha törvény vagy a társulási megállapodás másként rendelkezik.
* A társuláshoz való csatlakozáshoz és kiváláshoz legalább 6 hónappal korábban, minősített többséggel hozott döntés szükséges.
* A társulás a feladatkörébe tartozó közszolgáltatások ellátására költségvetési szervet, gazdálkodó szervet, nonprofit szervezetet és egyéb szervezetet alapíthat, kinevezi vezetőit.
* A társulás működési költségeihez a tagok – ha a megállapodás eltérően nem rendelkezik – az általuk képviselt települések lakosságszáma arányában járulnak hozzá.
* A társulás saját vagyonnal rendelkezhet.
* A társulásból történő kiválás, kizárás esetén – eltérő megállapodás hiányában – a társulás vagyonát azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni, A társulásból való kiválás esetén a társulási tag részére történő vagyontárgy kiadását – maximum 5 évre – el lehet halasztani, ha annak természetben történő kiadása a társulás működését veszélyeztetné. Ebben az esetben a kivált tagot használati díj illeti meg.
* A társulás megszűnik: ha a megállapodásban rögzített időtartam eltelt, vagy a törvényben szabályozott megszűnési feltétel megvalósult; ha a társulás tagjai minősített többséggel hozott döntéssel az elhatározzák; a törvény erejénél fogva illetve bíróság jogerős döntése alapján.

A Mötv. 93. §-a meghatározza a társulási megállapodás kötelező tartalmi elemeit is,melyek alapján elkészítettük a 2013.július 1-én hatályba lépő megállapodást.

Legfontosabb változást, hogy 2013.január 1-től csak jogi személyiségű társulást hozhatnak létre az önkormányzatok. A jogi személyiségű társulás legfőbb döntéshozó szerve a társulási tanács, a társulási megállapodásban rendelkezni kell a társulási tanács tagjainak szavazati arányáról is.

A Pápakovácsi Mesevár Német Nemzetiségi Óvoda, Egységes óvoda-bölcsöde fenntartására vonatkozó társulási megállapodás alapján nem minősült jogi személyiségű társulásnak, ezért július 1-től átalakításra kerül a döntéstől függően. A társulás a MÁK nyilvántartásába is bejegyzésre kerül, amennyiben valamennyi tag a megállapodást minősített többséggel elfogadta.

Kérem a Tisztelt Képviselő-testületeket a megállapodás megvitatását és elfogadását.

2013. május 17.

Burghardt Ferenc

polgármester